OpenLLM-France/wikimedia huggingface dataset:
# Ars Magica (Nerea Riesco)

    Artikulu hau Nerea Riescoren eleberriari buruzkoa da; beste esanahietarako, ikus «Ars Magica».
Ars Magica Nerea Riesco bilbotarrak gaztelaniaz idatzitako eleberri historikoa da, 2007an argitaratu zutena.

## Sinopsia

Oharra: Atal honek istorio osoa edo amaiera argitzen du.
XVII. mendearen hasiera. Emakume bat hilik agertzen da Donezteben eta badirudi deabruak eta bere segizioek egindako krimena dela. Sorginek hilabeteak daramatzate zonaldea astintzen, nahiz eta, urtebete lehenago, inguruko hamaika pertsona sutan hiltzera kondenatu zituzten horregatik. Herria izututa dago, eta, lasaitzeko, Ofizio Santuak graziazko ediktu bat aldarrikatzea erabakitzen du, deabruarekin izandako tratuez damutzen direnei barkatzeko, eta Alonso de Salazar y Frias inkisidore zorrotza arduratzen da hura burutzeaz, ingurua bisitatuz. Baina Salazarrek ez du sinesten ez brujerietan, ez sorginkerietan eta, okerrena dena, ezta deabrua existitzen denik ere, fedea galdu duelako, inork susmatzen ez duen arren.
Alonso de Salazarrek eta Friasek, sorginen misterioa argitzeko, Leonardo Da Vinciren azterketa anatomikoak, Erroman ikasitako auzitegiko teknikak, unte magikoak aztertzeko botikarien ezagutzak … erabiliko ditu, azken batean, bere ikerketa gertaera egiaztagarrietan oinarrituko du, ordura arte suposizioengatik epaitu zena zehazteko.
Bitartean, Mayo de Labastide d'Armagnac izeneko neska batek, gizaki batekin deabruaren alaba sasikumea (bere jaiotzako zantzu guztien arabera) eta herriz herri sorginkeriak saltzen aritzen zena, bidaia-laguna galdu du, hain zuzen ere, autofederen aurretik atxilotu zutelako, kondenatuen artean ez zegoen arren. Hori aurkitzeko, Mayok Salazarren urratsak jarraitzea erabakiko du, eta bere sorginkeriekin eta entsalmekin babestuko du, honek bere eragin onuragarriaz ohartu gabe.
Bidaian zehar, biek aurre egin beharko diete bidean mila eragozpen barreiatuko dituzten botere deabrutsuei, fede-faltari eta munduan gehien maite dituzten pertsonen heriotzari.

## Erreferentziak

* ↑ (Gaztelaniaz) «Tardes de café» Diario de Córdoba 2019-2-23.

## Kanpo estekak

* Datuak: Q4796312
# Ars magna

Ars magna (izenburu osoa: Ars magna, generalis et ultima, c. 1305 argitaratua, baina lehenago idatzia) Ramon Llullen Ars serieko bertsiorik luzeena da. Badira bertsio laburragoak ere: Ars compendiosa inveniendi veritatem, Ars Brevis, Art demostratiba, etab. Ars Magnak konbinazio-logikan oinarritutako hizkuntza formala asmatu zuen, filosofia eta erlijioa hizkuntzen hesirik gabe guztiaz hitz egin ahal izateko. Musulmanak kristautasunera bihurtzeko nahiaren zati garrantzitsu bat izan zen. Hizkuntza unibertsal bat sortzeko lehen saiakera da eta Leibnizen eragina izan zuen, zeinek sistema zabaldu eta "konbinatoria" deitu baitzuen. Ramon Llullen Ars magna artefaktu mekanikoetan arrazoitze artifiziala aplikatzeko proposamena egin zuen lehen lana da. Ramon Llull-en planteamendua da, asmakizuna bainoago, hurrengo mendeetan iraun zuen ikerketa zientifikoaren ildo bat markatzen duena, eta ondorengo garaietako matematikariek arrazonamendu logikoa sistematizatzeko modua ezartzeko ereduak planteatzen jarraitu zuten.

## Erreferentziak

* ↑ Ars magna. GEC.
* 1 2 «Ars magna» Enciclopèdia Britànica.

## Kanpo estekak

* Datuak: Q704036
# Auchenmalg

Auchenmalg, Eskoziako gaeleraz: Achadh na Meilge, Eskoziako etxalde bat da, Dumfries eta Galloway eremu administratiboan.

## Kanpo estekak

* Datuak: Q4819411
* Multimedia: Auchenmalg / Q4819411
# Arteh

Arteh, euskal mitologiako jainkoa Akitania erromatarraren garaian Pirineo aldean. Ez dira bere ezaugarriak ezagutzen.

## Inskripzioak

* Amandus-en alaba Bonnexis-ek Artehe jainkoari eskainiriko aldarea, Saint-Pé-d'Ardet-en aurkitua, Garona Garaia.
"Artehe de[o], / Bonnexis, / Amandi f(ilia), / v(otum) s(olvit) l(ibens) m(erito)".
Itzulpena: Artehe jainkoari, Bonnexis-ek, Amandus-en alabak, gogo onez bete zion bere botoa.
* Lexeia-k Artehe jainkoari botoz egindako harria, Saint-Pé d'Ardet-en aurkitua, Garona Garaia.
Lexeia, / Odanni f(ilia), / Artehe / v(otum) s(olvit) libens m(erito).
Itzulpena: Lexeia-k, Odannus-en alabak, Artehe jainkoari bere botoa entzunagatik eskerrak emateko.

## Etimologia

Jose Migel Barandiaran zein Bernardo Estornes Lasa bat datoz Arthe Jainko hau arte (zuhaitza)arekin lotzerakoan. Arteh beraz dibinizatutako artea litzateke, Arixo dibinizatutako haritza den moduan.

## Bibliografia

* Jose Miguel de Barandiaran, obras completas. Egilea, Jose Miguel de Barandiaran. Argitaletxea, Editorial la gran enciclopedia vasca, Bilbao 1976.
* José Miguel Barandiarán, Dictionnaire Illustré de Mythologie Basque, traduit et annoté par Michel Duvert, Donostia, éditions Elkar, 1994. ISBN 2-913156-36-3
* Enciclopedia General Ilustrada del Pais Vasco, Historia General de Euskal Herria. Argitaletxea, Auñamendi, Zarautz 1978.
* Pequeño diccionario de mitologia vasca y pirenaica. Egilea Olivier de Marliave. Argitaletxea, Alejandria, Barcelona 1995.
* K. Larrañaga Elorza, Euskal Herria Antzinatean. Materiale eta Agiriak, UNED-Bergara, 1988, 316 or., 176 zkia.
* Julien Sacazeren lanak:
   * Les Anciens dieux des Pyrénées, nomenclature et distribution géographique. Extrait de la Revue de Comminges (Saint-Gaudens), 28p., 1885.
   * Inscriptions antiques des Pyrénées. Hitzaurrea M. Albert Lebèguek eginda. Tolosa, XII-576p. (Bibliothèque méridionale. 2e série,1892. ; 2). Berrargitalpena fakzimilean, Tolosa, ESPER, 1990.
   * Inscriptions antiques du Couserans. Tolosa, 28p., 1892. Berrargitalpena fakzimilean, Nîmes, C. Lacour, 2001.

## Kanpo estekak

* Datuak: Q12254202
# Arteixo

Arteixo Galiziako Coruñako probintziaren erdialdean eta kostaldean kokatutako udalerria da. 2005ean bere populazioa 25.295 biztanlekoa zen.

## Herritar ezagunak

* Arsenio Iglesias (1930), futbolari ohia eta entrenatzailea.

## Ikus, gainera

* A Coruñako udalerrien zerrenda

## Kanpo estekak

* (Galizieraz)Areixoko udal webgunea
* Datuak: Q996161
* Multimedia: Arteixo / Q996161
# Arteetako Wolf Saria

Arteetako Wolf Saria Israelgo Wolf Fundazioak urtero ematen duen saria da. 1981etik aurrera ematen dute, margolaritza, musika, arkitektura eta eskultura arloetan egindako lana saritzeko.

## Saridunak

| Urtea | Arloa | Sariduna | Herrialdea |
| 1981 | Margolaritza | Marc Chagall Antoni Tàpies | Frantzia Espainia |
| 1982 | Musika | Vladimir Horowitz Olivier Messiaen Joseph Tal | AEB Frantzia ISR |
| 1983/4 | Arkitektura | Ralph Erskine | Erresuma Batua / Suedia |
| 1984/5 | Eskultura | Eduardo Chillida | Espainia |
| 1986 | Margolaritza | Jasper Johns | AEB |
| 1987 | Musika | Isaac Stern Krzysztof Penderecki | AEB Polonia |
| 1988 | Arkitektura | Fumihiko Maki Giancarlo De Carlo | Japonia Italia |
| 1989 | Eskultura | Claes Oldenburg | Suedia / AEB |
| 1990 | Margolaritza | Anselm Kiefer | Alemania |
| 1991 | Musika | Yehudi Menuhin Luciano Berio | AEB / Erresuma Batua Italia |
| 1992 | Arkitektura | Frank Gehry Jørn Utzon Denys Lasdun | Kanada / AEB Danimarka Erresuma Batua |
| 1993 | Eskultura | Bruce Nauman | AEB |
| 1994/5 | Margolaritza | Gerhard Richter | Alemania |
| 1995/6 | Musika | Zubin Mehta György Ligeti | IND Austria |
| 1996/7 | Arkitektura | Frei Otto Aldo van Eyck | Alemania Herbehereak |
| 1998 | Eskultura | James Turrell | AEB |
| 1999 | Margolaritza | Ez zuten eman | |
| 2000 | Musika | Pierre Boulez Riccardo Muti | Frantzia Italia |
| 2001 | Arkitektura | Álvaro Siza | POR |
| 2002 | Eskultura | Ez zuten eman | |
| 2002/3 | Margolaritza | Louise Bourgeois | Frantzia / AEB |
| 2004 | Musika | Mstislav Rostropovitx Daniel Barenboim | Errusia Argentina / ISR |
| 2005 | Arkitektura | Jean Nouvel | Frantzia |
| 2006 | Eskultura | Ez zuten eman | |
| 2006/7 | Margolaritza | Michelangelo Pistoletto | Italia |
| 2008 | Musika | Giya Kancheli Claudio Abbado | GEO Italia |
| 2010 | Arkitektura | David Chipperfield Peter Eisenman | Erresuma Batua AEB |
| 2011 | Margolaritza | Rosemarie Trockel | Alemania |
| 2012 | Musika | Plácido Domingo Simon Rattle | Espainia Erresuma Batua |
| 2013 | Arkitektura | Eduardo Souto de Moura | POR |
| 2014 | Eskultura | Olafur Eliasson | Danimarka |
| 2015 | Musika | Jessye Norman Murray Perahia | AEB AEB |
| 2016 | Arkitektura | Phyllis Lambert | Kanada |
| 2017 | Margolaritza / Eskultura | Laurie Anderson Lawrence Weiner | AEB AEB |
| 2018 | Musika | Paul McCartney Ádám Fischer | GBR HUN |
| 2019 | Arkitektura | Moshe Safdie | ISR |
| 2020 | Margolaritza / Eskultura | Cindy Sherman | AEB |
| 2021 | Musika | Stevie Wonder Olga Neuwirth | AEB AUT |
| 2022 | Arkitektura | Elizabeth Diller Momoyo Kaijima Yoshiharu Tsukamoto | AEB JAP JAP |
| 2023 | Eskultura | Fujiko Nakaya Richard Long | JAP GBR |

## Kanpo estekak

* Datuak: Q845149
* Multimedia: Wolf Prize in Art / Q845149
# Arteen eta Zientzien Ameriketako Estatu Batuetako Akademia

Arteen eta Zientzien Ameriketako Estatu Batuetako Akademia (ingelesez: American Academy of Arts and Sciences, AAAS) Ameriketako Estatu Batuetako ohorezko erakundea da; esaten da akademiako kidea izatea ia Nobel Saria jasotzearen parekoa dela. Haren helburu nagusiak irakaskuntza eta ezaguera zabaltzea da.

## Historia

Akademia 1780an, Bostonen, Ameriketako Estatu Batuen Independentzia Gerra bitartean sortu zen. Sortzaile nagusiak James Bowdoin, John Adams eta John Hancock izan ziren. Haiekin batera beste 58 komunitate txikien buruek hartu zuten parte, tartan Robert Treat Paine. Helburua arteak eta zientziak lantzea zen horrela jende askearen ohorea, duintasuna eta zoriontasuna handitzeko. Poliki-poliki izen handiko pertsonalitateak proiektura hurbildu ziren: Benjamin Franklin, George Washington, Thomas Jefferson eta Alexander Hamilton.
2001ko zifren arabera, Akademiak 3.700 partaide zituen; horietatik 600 ohorezko partaideak dira eta artean horietako 150 Nobel Saria eta 50 Pulitzer saria jasotakoak ziren.
Akademian sartu zen lehendabiziko emakumea Maria Mitchell astronomoa izan zen, 1848an.
Gaur egun erakundeak Cambridgen du egoitza. 4.000 partaide ditu eta horietatik 600 ohorezkoak dira.

## Aktibitateak

Akademiak hitzaldiak antolatzen ditu, ikerketa proiektuak bultzatzen ditu eta hiru hilabetero aldizkari bat plazaratzen du: Dædalus. Hitzaldiak eta batzarrak Cambridgen egiten dituzte baina baita unibertsitate desberdinetan: Chicagoko Unibertsitatean eta Kaliforniako Irvine Unibertsitatean bereziki.

## Erreferentziak

* ↑ https://web.archive.org/web/20170317235256/https://www.amacad.org/content/events/events.aspx?d=724&t=4&s=0%7Ct%C3%ADtulo=National Induction Ceremony - American Academy of Arts & Sciences
* ↑ https://www.aps.org/publications/apsnews/200610/history.cfm%7Ctítulo=This%5B%5D Month in Physics History: Maria Mitchell Discovers a Comet

## Kanpo estekak

* (Ingelesez): Webgune ofiziala.
* (Ingelesez): Partaideen zerrenda.
* Datuak: Q463303
* Multimedia: American Academy of Arts and Sciences / Q463303
# Artegna

Artegna Italiako udalerri bat da. Udineko probintzian kokatuta dago, Friuli-Venezia-Julia eskualdean. 2.887 biztanle ditu, 11,22 kilometro koadroko azaleran banatuta.

## Mugakideak

Artegnak honako udalerri hauekin egiten du muga:
Buja Gemona del Friuli Montenars Magnano in Riviera Treppo Grande

## Kanpo estekak

* Datuak: Q53220
* Multimedia: Artegna / Q53220
# Artegain pilotalekua

Artegain pilotalekua Gipuzkoako Altzaga udalerrian dagoen pilotaleku bat da.

## Kokalekua

Altzagabidea kalean dago, Altzagako udaletxea eta San Migel elizaren alboan.

## Kanpo estekak

* Datuak: Q25476825
# Artegi

Artegi, baita ere Arditegi, Korrale, Kortxila, Saroi eta Saletxe, artzainak ardiak eta abereak depredatzaileetik eta eguraldi txarretik babesteko zein biltzeko erabiltzen duen babeslekua da. Artaldea gauez gordetzen den esparrua izaten da. Etimologikoki art- (< ardi ) + -(t)egi da. Egitura aldetik forma ugari ditu.

## Ezaugarriak

Artegi arruntenak atari luzeen antzekoak dira. Atari horiek, eskuarki, adaxkak eta egurrak baino ez dituzte, aziendari itzala emateko eta euriarekin busti ez dadin. Egitura horien barru pentsuaren, bazkaren eta abarren ontzi bat izaten dute. Saroiko hormen altuera aldakorra da; zoladura harriztatuta egon daiteke. Harresi horien muturretan zulo txiki bat egoten da, behar denean kumeak baztertzeko.

## Iruditegia

* Espainiako artegi bat.
* Artegia Espainiako Guadalajaran, Ayllóngo mendilerroan.
* Artegi artean egitura oso desberdinak aurki daitezke. Argazkian Asturiasko bat.

## Erreferentziak

* ↑ http://www1.euskadi.net/harluxet/hiztegia1.asp?sarrera=artegi
* ↑ https://www.euskaltzaindia.eus/index.php?option=com_oehberria&task=sarreraIkusi&Itemid=413&lang=&id=127269

## Kanpo estekak

* Datuak: Q16531902
# Arteen zubia (Paris)

Arteen zubia, frantsesez: Pont des Arts edo passerelle des Arts, Frantziako Paris hiriburuan dagoen zubi bat da, Sena ibaia zeharkatzen du. 1804an eraiki zen eta 155 metro luze ditu.
Parisko 1. barrutia eta 6. barrutia elkarlotzen ditu.

## Kanpo estekak

* Datuak: Q1329141
* Multimedia: Pont des Arts / Q1329141
# Autun-1 kantonamendua

Autun-1 kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 28 udalerri ditu eta Autun da bere hiriburua.

## Kanpo estekak

* Datuak: Q17174457
# Autzaganeko mendatea

Autzaganeko mendatea Zornotzako izen bereko auzoan dago, 202 metroko altueran. Zornotza eta Muxika arteko errepidean dago, BI-635 errepidean hain zuzen ere. Bai Muxikatik zein Zornotzatik igotzeko bi errei daude, eta jaisteko errei bakarra.
Bizkaiko Foru Aldundiak 2009 eta 2013 urteen artean eraiki nahi dituen autobideetako batek Zornotza eta Gernika batuko ditu, tunel eta bidezubien bidez, horrela, etorkizunean mendatetik igarotzea ez da derrigorrezkoa izango.

## Ikus, gainera

* Autzagana auzoa
* Euskal Herriko mendateak

## Kanpo estekak

* Datuak: Q12254523
# Autun-2 kantonamendua

Autun-2 kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 27 udalerri ditu eta Autun da bere hiriburua.

## Kanpo estekak

* Datuak: Q17174460
# Autuneko barrutia

Autuneko barrutia Saona eta Loira departamenduaren barruan dagoen Frantziako barruti bat da. 94.988 biztanle ditu 19 kilometro koadrotan. Guztira 83 udalerri ditu. Bere hiriburua Autun da.

## Udalerriak

| 1. Anost (71009) | 2. Antully (71010) | 3. Autun (71014) |
| 4. Auxy (71015) | 5. Barnay (71020) | 6. Blanzy (71040) |
| 7. Brion (71062) | 8. Broye (71063) | 9. Change (71085) |
| 10. Charbonnat (71098) | 11. Charmoy (71103) | 12. Cheilly-lès-Maranges (71122) |
| 13. Chissey-en-Morvan (71129) | 14. Collonge-la-Madeleine (71140) | 15. Cordesse (71144) |
| 16. Couches (71149) | 17. Cressy-sur-Somme (71152) | 18. Créot (71151) |
| 19. Curgy (71162) | 20. Cussy-en-Morvan (71165) | 21. Cuzy (71166) |
| 22. Dettey (71172) | 23. Dezize-lès-Maranges (71174) | 24. Dracy-Saint-Loup (71184) |
| 25. Dracy-lès-Couches (71183) | 26. Essertenne (71191) | 27. Grury (71227) |
| 28. Igornay (71237) | 29. Issy-l'Évêque (71239) | 30. La Boulaye (71046) |
| 31. La Celle-en-Morvan (71509) | 32. La Chapelle-sous-Uchon (71096) | 33. La Comelle (71142) |
| 34. La Grande-Verrière (71223) | 35. La Petite-Verrière (71349) | 36. La Tagnière (71531) |
| 37. Laizy (71251) | 38. Le Breuil (71059) | 39. Le Creusot (71153) |
| 40. Les Bizots (71038) | 41. Lucenay-l'Évêque (71266) | 42. Marly-sous-Issy (71280) |
| 43. Marmagne (71282) | 44. Mesvres (71297) | 45. Montcenis (71309) |
| 46. Monthelon (71313) | 47. Montmort (71317) | 48. Morlet (71322) |
| 49. Paris-l'Hôpital (71343) | 50. Perreuil (71347) | 51. Reclesne (71368) |
| 52. Roussillon-en-Morvan (71376) | 53. Saint-Berain-sous-Sanvignes (71390) | 54. Saint-Didier-sur-Arroux (71407) |
| 55. Saint-Eugène (71411) | 56. Saint-Firmin (71413) | 57. Saint-Forgeot (71414) |
| 58. Saint-Gervais-sur-Couches (71424) | 59. Saint-Jean-de-Trézy (71431) | 60. Saint-Léger-du-Bois (71438) |
| 61. Saint-Léger-sous-Beuvray (71440) | 62. Saint-Martin-de-Commune (71450) | 63. Saint-Maurice-lès-Couches (71464) |
| 64. Saint-Nizier-sur-Arroux (71466) | 65. Saint-Pierre-de-Varennes (71468) | 66. Saint-Prix (71472) |
| 67. Saint-Sernin-du-Bois (71479) | 68. Saint-Sernin-du-Plain (71480) | 69. Saint-Symphorien-de-Marmagne (71482) |
| 70. Saint-Émiland (71409) | 71. Sainte-Radegonde (71474) | 72. Saisy (71493) |
| 73. Sampigny-lès-Maranges (71496) | 74. Sommant (71527) | 75. Sully (71530) |
| 76. Tavernay (71535) | 77. Thil-sur-Arroux (71537) | 78. Tintry (71539) |
| 79. Torcy (71540) | 80. Uchon (71551) | 81. Épertully (71188) |
| 82. Épinac (71190) | 83. Étang-sur-Arroux (71192) | |

## Kanpo estekak

* Datuak: Q662088
* Multimedia: Arrondissement Autun / Q662088
# Autunita

Autunita fosfato motako minerala da eta autunite taldearen kidea da.

## Ezaugarriak

Autunita fosfato mineralaren formula kimikoa hau da: ${\ce {Ca(UO2)2(PO4)2 * 11H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Autunite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q407345
* Multimedia: Autunite / Q407345
# Autumn in New York (filma)

Autumn in New York (euskaraz Udazkena New Yorken), 2000ko Joan Chen txinatar zinema zuzendariaren amodiozko drama film bat da. Richard Gere, Winona Ryder, Anthony LaPaglia, Elaine Stritch, Vera Farmiga eta Sherry Stringfield aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, New York. Will Keane (Richard Gere) hiriko jatetxe ospetsu eta prestigiotsuenetako baten jabea da. Bere karisma segurtasunari esker emakumeentzat erakargarria da, baina hauekin harremanak izan arren ez du ezkontzeko pausorik ematen. Charlotte Fielding (Winona Ryder) neska gaztea ezagutzean, hark duen bizipoza izugarriak xarmanduko du. Charlotte neska independientea eta bizia da, Willek amodioa eta bizitzarekiko dituen aurreritziak erabat suntsituko ditu. Bizitza ongi aprobetxatu beharra duela jakitun denez, Charlottek Willi maitatzeko gaitasun izugarria eta bere adinetik haratago dagoen ikuspuntua eskeiniko dizkio.

## Aktoreak

* Richard Gere: Will Keane
* Winona Ryder: Charlotte Fielding
* Anthony LaPaglia: John Volpe
* Elaine Stritch: Dolores "Dolly" Talbot
* Vera Farmiga: Lisa Tyler
* Sherry Stringfield: Sarah Volpe
* Jill Hennessy: Lynn McCale
* J.K. Simmons: Tom Grandy doktorea
* Sam Trammell: Simon
* Mary Beth Hurt: Paul Sibley doktorea
* Kali Rocha: Shannon
* Steven Randazzo: Alberto
* George Spielvogel III: Netto
* Ranjit Chowdhry: Fakir
* Audrey Quock: Eriko
* Tawny Cypress: Melissa
* Daniella van Graas: Tabernako modeloa
* Rachel Nichols: Tabernako modeloa
* Liza Lapira: Charlotten urtebetetzeko laguna

## Kanpo estekak

* IMDBko fitxa irakurgai (Ingelesez)
* Datuak: Q1125349
# Asier Zurinaga

Asier Zurinaga Gomez (Barakaldo, 1971ko maiatzaren 11) azken urteetako traineru estropadetako patroi onenetakoa izan da, Kontxako 2 Banderaz gain 5 TKE Liga eta Espainiako 4 Txapelketa irabazi ditu, besteak beste.

## Kirol ibilbidea

Barakaldokoa izanik hasierako urteak Kaikun eman zituen baina ondoren Bizkaiko talde ugaritan ibili da, Zierbena, Santurtzi, Raspas, Lutxana, Arkote eta Urdaibaien. Asier Zurinaga bi aldiz aukeratu dute TKE Ligako patroirik onena, 2011an eta 2013an.

### Castro Urdiales: 2001-2002

Castron ere egin zituen bi urte eta bertan lortu zituen lehenengo garaipen handiak. Jose Luis Korta zen entrenatzailea eta 2001 eta 2002an Kantauri itsasoko traineru indartsuena izan zen Kontxako Bandera eta Euskal Liga bietan irabazi baitzuen, Asier Zurinaga 2002ko Kontxan patroia izan ez bazen ere. Horretaz gain 2001eko Espainiako Txapelketa ere eskuratu zuen.

### Urdaibai: 2007-2008

2007an Urdaibaik fitxatu zuen eta bi urtetan TKE Liga irabazi zuen. Kontxarik ezin izan zuen lortu baina bandera garrantzitsu ugari eskuratu zituen, El Corte Ingles eta Zarauzkoa esate baterako.

### Kaiku: 2009-2016

2009an bere hasierako elkartera itzuli zen. Jose Luis Korta zen berriz ere entrenatzailea eta haren eskutik Kaikuren bigarren "urrezko aroaren" protagonista bihurtu zen Zurinaga. Lehenengo urte hartan Kontxako Bandera eta txapelketa guztiak irabazi zituzten eta hurrengo hiru urtetan Ligak eskuratu zituen taldeak. 2011 bukatzean ordea Korta eta Zurinaga haserretu eta 2012an ez zuen taldean parte hartu. 2013an itzuli zen berriz ere Liga irabazi eta patroi onenaren saria jasoz. 2014an 3. egin zuen Kontxan zein Ligan.

### Santurtzi: 20017-tik aurrera

2017an KAE Ligarako Santurtzik fitxatu zuen eta TKE Ligara igotzea lortu zuen klubak aurreneko aldiz. 2020an TKE Liga irabaztea lortu zuen, santurtziarren aurrenekoa eta Zurinagaren bosgarrena.
Hona hemen Asier Zurinagak gidaturiko elkarteen zerrenda:
| Elkartea | Urteak |
| Kaiku | 1983-1987 |
| Zierbena | 1988-1993 |
| Santurtzi | 1994-1995 |
| Raspas del Embarcadero | 1996 |
| Zierbena | 1997-2000 |
| Castro Urdiales | 2001-2002 |
| Lutxana | 2003-2005 |
| Arkote | 2006 |
| Urdaibai | 2007-2008 |
| Kaiku | 2009-2011 eta 2013-2016 |
| Santurtzi | 2017- |

## Palmaresa

* Kontxako Banderak (2): 2001 eta 2009.
* Espainiako Traineru Txapelketak (5): 2001, 2009, 2010, 2011 eta 2013.
* TKE Ligak (5): 2007, 2008, 2011, 2013 eta 2020.
* Euskal Ligak (2): 2001 eta 2002.
* Euskadiko Traineru Txapelketak (5): 2007,2008, 2009, 2010, 2013.
* Kantabriako Traineru Txapelketak (1): 2001.
* Bandera nagusiak:
** El Corte Ingles Bandera (7): 2001, 2007, 2011, 2013, 2014, 2015 eta 2020.
** Zarauzko Ikurrina (4): 2007, 2011, 2013 eta 2014.

## Ikus, gainera

* Sociedad Deportiva de Remo Castro Urdiales
* Urdaibai Arraun Elkartea
* Kaiku Arraunaren Kirol Elkartea
* Kontxako Bandera

## Kanpo estekak

* Datuak: Q16516335
# Asier eta biok

Asier eta biok Aitor Merino eta Amaia Merinok idatzitako eta zuzendutako dokumentala da, 2013an ekoiztua. Aitor eta Asier Arangurenen arteko adiskidetasun harremanaren bidez, ETAren eta euskal gatazkaren zergatiak azaltzen saiatzen dira zuzendariak.

## Zuzendariaren hitzetan

| « | Asier eta biok Iruñean ikaskide izan ginen 80ko hamarkadan. Ondoren, bide ezberdinetatik jo genuen. Nik, aktore izateko goseak bultzatuta, Madrilera jo nuen; hiriak harrera ona egin zidan eta bazter guztietan egin nituen lagunak, aktoreak gehienak. Bien bitartean, Asier Iruñean bertan bizi zen eta konpromiso politiko handiko ekimen desberdinetan murgildu zen. Urrun bizi arren, Asierrek eta biok adiskidetasuna mantendu genuen. Urteak pasa ziren eta nire ametsa egi bihurtu zen: aktore egin nintzen. 2002ko martxoan, Asier ezkutatu egin zen; polizia zeukan atzetik ETAkide zelakoan. Asierrek zortzi urte eman zituen espetxean. Urte guztiotan askotan hitz egiten nien nire Madrilgo lagunei Asierren inguruan eta gure adiskidetasunaz. Baina askotan, nik ere erantzuteko zailtasunak nituen galderak botatzen zizkidaten. Nola azaldu nire lagunei ETAko kide batekin nuen adiskidetasuna? Nola ulertarazi zerk bultzatu zuen erabaki hori hartzera, niri ere ulertzea kostatzen zitzaidanean? Askatu zuten egunean, 2010eko uztailean, kamera hartu eta galdera horri erantzuteko gai izango zen pelikula egitea deliberatu nuen. Hori zen nire asmoa eta, aldi berean, zergatik ez, Madrilgo lagunen eta Asierren arteko ulertze-bideak sortzea. Nolanahi ere, nire egitasmoa ez zen uste bezain erraza gertatu…. | » |

## Ikus, gainera

* Dokumentalak Euskal Herrian

## Kanpo estekak

* Datuak: Q16488979
# Asier Zengotitabengoa

Asier Zengotitabengoa García (Gasteiz, Araba, 1988ko apirilaren 20a - ) Arabako saskibaloi jokalari bat da. Hegaleko postuan jokatu zuen LEB Ligako CB Canarias taldean.
Saskibaloiko euskal selekzioarekin ibilitakoa da.

## Taldeak

* F.C. Barcelonaren harrobia
* Pamesa Valenciaren harrobia
* Santurtzi C.B. - (EBA liga): 2005-2006
* Lagun Aro Bilbao Basket - (ACB liga): 2006-2007
* Iurbentia Bilbao Basket - (ACB liga): 2007-2008
* Lobe Huesca - (LEB Plata): 2008-2010
* Lobe Huesca - (LEB Oro): 2010-2011
* Cáceres Patrimonio de la Humanidad - (LEB Oro): 2011-2012
* Club Baloncesto Canarias - (LEB Oro): 2011-2012
* CB Coruña - (LEB Oro): 2012-2013
* Club Bàsquet Andorra - (LEB Oro-ACB liga): 2013-egun

## Kanpo estekak

* Datuak: Q5654533